
A V I Z

asupra proiectului Legii bugetului 

asigurărilor sociale de stat pe anul 2000.



În conformitate cu prevederile art.1, pct.2 şi art.9 din Regulamentul şedinţelor comune ale Camerei Deputaţilor şi Senatului, comisiile juridice ale celor două Camere au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2000.



Potrivit prevederilor Regulamentului şedinţelor comune ale Camerei Deputaţilor şi Senatului, membrii celor două comisii au examinat proiectul de lege menţionat mai sus în şedinţa din 21 martie 2000 şi au hotărât, cu majoritate de voturi, să îl avizeze favorabil.


Având în vedere conţinutul juridic şi obiectul proiectului de lege, acesta  face parte din categoria legilor ordinare, urmând să fie supus la vot cu respectarea prevederilor art.74 alin.(2) din Constituţia României. 


      P R E S E D I N T E,                         P R E S E D I N T E,                     

     deputat Emil Teodor Popescu               senator Răsvan Dobrescu


      SECRETAR,                                         SECRETAR,

       deputat Nicolae Grădinaru                   senator Octavian Opriş

red. consilieri,

        Ana Canu

        Rânjea Sorin

